02017R0086 — DA — 07.04.2018 — 002.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

KOMMISSIONENS DELEGEREDE FORORDNING (EU) 2017/86

af 20. oktober 2016

om fastsættelse af en udsmidsplan for fiskeri efter visse demersale arter i Middelhavet







Artikel 1

Gennemførelse af landingsforpligtelsen

Den landingsforpligtelse, der er omhandlet i artikel 15, stk. 1, i forordning (EU) nr. 1380/2013, gælder i Middelhavet for de fiskerier, der er opført i bilaget til denne forordning.

Landingsforpligtelsen gælder for de arter, der er omhandlet i nævnte bilag, når de fanges i forbindelse med fiskeri i EU-farvande eller af EU-fiskerfartøjer i farvande uden for Unionen, der ikke hører under et tredjelands højhedsområde eller jurisdiktion.

Artikel 2

Definitioner

I denne forordning forstås ved:

a) »Middelhavet« : marine farvande i Middelhavet øst for linje 5°36′V

b) »GFCM's geografiske underområder« : Den Almindelige Kommission for Fiskeri i Middelhavets (GFCM) geografiske underområder som defineret i bilag I til Europa-Parlamentets og Rådets forordning (EU) nr. 1343/2011 ( 1 )

▼M1

c) »Det vestlige Middelhav« : GFCM-underområder 1, 2, 5, 6, 7, 8, 9, 10, 11.1, 11.2 og 12

▼B

d) »Adriaterhavet« : GFCM's geografiske underområder 17 og 18

e) »det sydøstlige Middelhav« : GFCM's geografiske underområder 15, 16, 19, 20, 22, 23 og 25.

Artikel 3

Undtagelse begrundet i høj overlevelsesrate

1. ►M1 Den undtagelse fra landingsforpligtelsen, der er fastsat i artikel 15, stk. 4, litra b), i forordning (EU) nr. 1380/2013, for arter, der ifølge den videnskabelige dokumentation udviser en høj overlevelsesrate, gælder i 2018 for:

a) almindelig tunge (Solea solea), der fanges med rapido (bomtrawl) (TBB) ( 2 ) i geografisk underområde 17 og 18

b) jacobsmusling (Pecten jacobeus), der fanges med mekaniserede skrabere (HMD) i det vestlige Middelhav

c) tæppemusling (Venerupis spp.), der fanges med mekaniserede skrabere (HMD) i det vestlige Middelhav

d) venusmusling (Venus spp.), der fanges med mekaniserede skrabere (HMD) i det vestlige Middelhav

e) jomfruhummer (Nephrops norvegicus), der fanges med alle typer bundtrawl (OTB, OTT, PTB, TBN, TBS, TB, OT, PT, TX) i det vestlige Middelhav. ◄

2. ►M1 Almindelig tunge (Solea solea), jacobsmusling (Pecten jacobeus), tæppemusling (Venerupis spp.), venusmusling (Venus spp.) og jomfruhummer (Nephrops norvegicus), der fanges under de omstændigheder, som er omhandlet i stk. 1, genudsættes straks i det område, hvori de er fanget. ◄

3. ►M1 Senest den 1. maj 2018 fremsender de medlemsstater, der har en direkte forvaltningsmæssig interesse i fiskeriet i Middelhavet, Kommissionen yderligere data om udsmid til supplering af dataene i de fælles henstillinger af 2. og 28. juni samt 6. juli 2017 og enhver anden form for videnskabelige oplysninger, der underbygger den undtagelse, som er fastsat i stk. 1. For jomfruhummer (Nephrops norvegicus) fremsender medlemsstaterne data, som yderligere beviser overlevelsesraten i sommermånederne. Den Videnskabelige, Tekniske og Økonomiske Komité for Fiskeri (STECF) vurderer disse data og oplysninger senest i juli 2018. ◄

Artikel 4

De minimis-undtagelse

Uanset artikel 15, stk. 1, i forordning (EU) nr. 1380/2013 må følgende mængder af arter, der karakteriserer fiskeriet som anført i bilaget til nærværende forordning, smides ud i henhold til artikel 15, stk. 4, litra c), i forordning (EU) nr. 1380/2013:

a) i det vestlige Middelhav (punkt 1 i bilaget):

▼M1

i) for kulmule (Merluccius merluccius) og mulle (Mullus spp.) op til højst 7 % i 2017 og 2018 og op til højst 6 % i 2019 af de samlede årlige fangster af disse arter fra fartøjer, der anvender bundtrawl, og

ii) for kulmule (Merluccius merluccius) og mulle (Mullus spp.) op til højst 1 % af de samlede årlige fangster af disse arter fra fartøjer, der anvender gællegarn og toggegarn

b) i Adriaterhavet (punkt 2 i bilaget):

i) for kulmule (Merluccius merluccius) og rød mulle (Mullus spp.) op til 7 % i 2017 og 2018 og op til 6 % i 2019 af de samlede årlige fangster af disse arter fra fartøjer, der anvender trawl

ii) for kulmule (Merluccius merluccius) og rød mulle (Mullus spp.) op til 1 % af de samlede årlige fangster af disse arter fra fartøjer, der anvender gællegarn

iii) for kulmule (Merluccius merluccius) og rød mulle (Mullus spp.) op til 1 % af de samlede årlige fangster af disse arter fra fartøjer, der anvender rapido (bomtrawl)

iv) for almindelig tunge (Solea solea) op til 3 % i 2017 og 2018 og op til 2 % i 2019 af de samlede årlige fangster af denne art fra fartøjer, der anvender trawl

v) for almindelig tunge (Solea solea) 0 % af de samlede årlige fangster af denne art fra fartøjer, der anvender gællegarn

c) i det sydøstlige Middelhav (punkt 3 i bilaget):

i) for kulmule (Merluccius merluccius) og rød mulle (Mullus spp.) op til 7 % i 2017 og 2018 og op til 6 % i 2019 af de samlede årlige fangster af disse arter fra fartøjer, der anvender trawl

ii) for kulmule (Merluccius merluccius) og rød mulle (Mullus spp.) op til 1 % af de samlede årlige fangster af disse arter fra fartøjer, der anvender gællegarn

iii) for dybvandsrosenreje (Parapenaeus longirostris) op til 7 % i 2017 og 2018 og op til 6 % i 2019 af de samlede årlige fangster af denne art fra fartøjer, der anvender trawl.

Artikel 5

Fartøjsliste

1. De berørte medlemsstater fastsætter i overensstemmelse med kriterierne i bilaget til denne forordning, hvilke fartøjer der er omfattet af landingsforpligtelsen for hvert fiskeri.

2. Senest den 31. december 2016 forelægger de berørte medlemsstater via det sikre EU-websted for fiskerikontrol Kommissionen og de øvrige medlemsstater listerne over alle de fartøjer, der fisker efter kulmule, rød mulle, almindelig tunge og dybvandsrosenreje. Medlemsstaterne sørger for, at disse lister til enhver tid er ajourført.

Artikel 6

Ikrafttræden og anvendelse

Denne forordning træder i kraft dagen efter offentliggørelsen i Den Europæiske Unions Tidende.

Den anvendes fra den 1. januar 2017 til den 31. december 2019.

Denne forordning er bindende i alle enkeltheder og gælder umiddelbart i hver medlemsstat.









BILAG

▼M1

1. Det vestlige Middelhav







Fiskeri Fiskeredskaber Landingsforpligtelse Kulmule (Merluccius merluccius) (1) Alle bundtrawl (OTB, OTT, PTB, TBN, TBS, TB, OT, PT og TX) Hvis de samlede landinger pr. fartøj af alle arter i 2015 og 2016 bestod af mere end 25 % kulmule, gælder landingsforpligtelsen for alle fangster af kulmule. Alle langliner (LL, LLS, LLD, LX, LTL, LHP og LHM) Alle toggegarn og gællegarn (GNS, GN, GND, GNC, GTN, GTR og GEN) Mulle (Mullus spp.) FAO-kode: MUT, MUR, MUX (1) Alle bundtrawl (OTB, OTT, PTB, TBN, TBS, TB, OT, PT og TX) Hvis de samlede landinger pr. fartøj af alle arter i 2015 og 2016 bestod af mere end 25 % mulle, gælder landingsforpligtelsen for alle fangster af mulle. Alle langliner (LL, LLS, LLD, LX, LTL, LHP og LHM) Alle toggegarn og gællegarn (GNS, GN, GND, GNC, GTN, GTR og GEN) Jacobsmusling (Pecten jacobeus), tæppemusling (Venerupis spp.) og venusmusling (Venus spp.) Alle mekaniserede skrabere HMD Jomfruhummer (Nephrops norvegicus) Alle bundtrawl OTB, OTT, PTB, TBN, TBS, TB, OT, PT og TX Alle fangster af jomfruhummer er omfattet af landingsforpligtelsen. (1) Fartøjer, der er anført som omfattet af landingsforpligtelsen i dette fiskeri i henhold til nærværende forordning, forbliver på listen til trods for ændringerne af nærværende forordning ved delegeret forordning (EU) 2018/153 og er fortsat omfattet af landingsforpligtelsen i dette fiskeri.

▼B

2. Adriaterhavet







Fiskeri Fiskeredskaber Landingsforpligtelse Kulmule (Merluccius merluccius), rød mulle (Mullus barbatus) og almindelig tunge (Solea solea) Alle bundtrawl (OTB, OTT, PTB, TBN, TBS, TB, OT, PT, TX og TBB) Hvis de samlede landinger pr. fartøj af alle arter i 2014 og 2015 består af mere end 25 % kulmule eller mere end 25 % rød mulle eller mere end 25 % almindelig tunge, gælder landingsforpligtelsen enten for kulmule, rød mulle eller almindelig tunge eller for alle tre arter tilsammen. Alle gællegarn og toggegarn (GNS, GN, GND, GNC, GTN, GTR og GEN)

3. Det sydøstlige Middelhav







Fiskeri Fiskeredskaber Landingsforpligtelse Kulmule (Merluccius merluccius), rød mulle (Mullus barbatus) og dybvandsrosenreje (Parapenaeus longirostris) Alle bundtrawl (OTB, OTT, PTB, TBN, TBS, TB, OT, PT og TX) Hvis de samlede landinger pr. fartøj af alle arter i 2014 og 2015 består af mere end 25 % kulmule eller mere end 25 % rød mulle eller mere end 25 % dybvandsrosenreje, gælder landingsforpligtelsen enten for kulmule, rød mulle eller dybvandsrosenreje eller for alle tre arter tilsammen. Alle gællegarn og toggegarn (GNS, GN, GND, GNC, GTN, GTR og GEN)